|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **REVĪZIJAS PAKALPOJUMU KVALITĀTES KONTROLES PRASĪBU IEVĒROŠANAS PĀRBAUŽU (INSPEKCIJU) REZULTĀTU APKOPOJUMS, 2023.GADS[[1]](#footnote-1)** | | | | | | | | | | |
|  | | | | | | | | | | |
| **Nr.**  **p.k.** | **Pārbaudāmās zvērinātu revidentu komercsabiedrības nosaukums[[2]](#footnote-2)** | **Pārbaudes apjoms**  **(pilna apjoma vai atsevišķa revīzijas uzdevuma pārbaude)** | **Informācija par pārbaudei pakļautajiem atsevišķiem revīzijas uzdevumiem** | | | | **Pārbaudē konstatētais trūkums** | | **Sniegtie ieteikumi konstatēto trūkumu novēršanai** | **Novērtējuma kategorija[[3]](#footnote-3)** |
| **Pārbaudāmo revīzijas uzdevumu skaits** | **Klienta (SNS[[4]](#footnote-4)) veids** | **Revīzijas uzdevuma pārbaude** | | **Konstatētā trūkuma apraksts** | **Normatīvā regulējuma attiecīgā prasība, kas nav ievērota** |
| **Pārskata tips** | **Pārskata periods** |
| 1. | **Prakse Nr. 1** | Pilna apjoma pārbaude | Viens uzdevums | Finanšu institūcija | Gada pārskats | 2022.  pārskata gads | Trūkumi nav konstatēti. | - | - | 1.kategorija |
| 2. | **Prakse Nr. 2** | Pilna apjoma pārbaude | Viens uzdevums | Kapitālsabiedrība, kuras pārvedami vērtspapīri ir iekļauti regulētajā tirgū | Gada pārskats | 2022.  pārskata gads | Līdz ar revīzijas pakalpojuma līguma ar SNS noslēgšanu un revīzijas pakalpojuma sniegšanas SNS laikā nav ievērota prasība par zvērinātu revidentu komercsabiedrības civiltiesiskās atbildības apdrošināšanas minimālo atbildības limitu. | Revīzijas pakalpojumu likuma 42.panta trešā daļa. | Sniedzot revīzijas pakalpojumu SNS, ievērot civiltiesiskās atbildības apdrošināšanas minimālo atbildības limitu. | 3.kategorija |
| Nav ievērota prasība par noteikto laika periodu, kad ir publicējams atklātības ziņojums zvērinātu revidentu komercsabiedrības tīmekļvietnē. | Revīzijas pakalpojumu likuma 33.1 panta pirmā daļa. | Atklātības ziņojumu publicēt noteiktajā laika periodā. |
| Zvērinātu revidentu komercsabiedrības kvalitātes vadības sistēmas dokumentācijā nav pilnībā integrētas visas 1. Starptautiskā kvalitātes vadības standarta prasības. | 1. Starptautiskais kvalitātes vadības standarts.  Revīzijas pakalpojumu likuma 28.panta pirmā daļa. | Pārskatīt un pilnveidot kvalitātes vadības sistēmas dokumentāciju (integrējot attiecīgās prasības). |
|  |  |  |  |  |  |  | Iekšējās kontroles sistēmas ietvaros nav dokumentēts elektroniskā formāta dokumentu slēgšanas process. | Ministru kabineta noteikumu Nr. 75 “Zvērinātu revidentu un zvērinātu revidentu komercsabiedrību darba organizācijas noteikumi” 27.punkts. | Iekšējās kontroles sistēmu papildināt ar izstrādātajiem pamatprincipiem (politika un procedūras) attiecībā uz darba dokumentu (revīzijas lietas) slēgšanu. |  |
| Revīzijas uzdevuma kvalitātes pārbaudei netika piesaistīts kvalitātes kontroles pārbaudītājs, kā arī nav definēts prasību kopums par darba uzdevuma kvalitātes pārbaudēm. | ES Regulas Nr.537/2014 8.pants un 1. Starptautiskā kvalitātes vadības standarta 34.punkta f) apakšpunkts. | Nodrošināt kvalitātes kontroles pārbaudītāja piesaisti un definēt darba uzdevuma kvalitātes prasības. |
| Pārbaudītā atsevišķa revīzijas uzdevuma ietvaros tika konstatēts, ka klienta attiecību turpināšanas procesā revīzijas uzdevumam nav dokumentēts revidenta izvērtējums, kas saistīts ar klienta īstenotajām aktivitātēm augsta riska valstu tirgos. | 230. Starptautiskā Revīzijas standarta "Revīzijas dokumentācija" 8.-11. un A6 punkts.  315. Starptautiskā Revīzijas standarta “Būtisku neatbilstību risku identificēšana un izvērtēšana” 13. un 15.punkta (a) apakšpunkts.  Revīzijas pakalpojumu likuma 28.panta pirmā daļa. | Sniedzot revīzijas pakalpojumu, izvērtēt un dokumentēt visus iespējamos riskus attiecībā uz klienta nozari un veiktajām darbībām. |
| Pārbaudītā atsevišķa revīzijas uzdevuma ietvaros tika konstatēts, ka veiktās revīzijas laikā netika identificēti riski, kas saistīti ar aizdomīgiem darījumiem, vai mākslīgi radītu naudas plūsmu starp uzņēmumiem. | 315. Starptautiskā Revīzijas standarta “Būtisku neatbilstību risku identificēšana un izvērtēšana” 11.punkts.  240. Starptautiskā Revīzijas standarta “Revidenta atbildība par krāpšanas iespējamības izvērtēšanu finanšu pārskatos revīzijas ietvaros” 5.punkts.  500. Starptautiskā Revīzijas standarta “Revīzijas pierādījumi” 6.punkts.  560. Starptautiskā revīzijas standarta “Turpmākie notikumi” 4.punkts.  Revīzijas pakalpojumu likuma 28.panta pirmā daļa. | Sniedzot revīzijas pakalpojumu, izvērtēt un dokumentēt riskus, kas attiecas uz aizdomīgiem darījumiem. |
| Pārbaudītā atsevišķa revīzijas uzdevuma ietvaros tika konstatēts, ka tikai daļēji ir dokumentēts process attiecībā uz revīzijas pierādījumu atspoguļošanu darba uzdevuma kontekstā. | 501. Starptautiskā revīzijas standarta “Revīzijas pierādījumi — īpaši apsvērumi par atsevišķiem posteņiem” 4.punkts.  Revīzijas pakalpojumu likuma 28.panta pirmā daļa. | Sniedzot revīzijas pakalpojumu, dokumentēt un apkopot revīzijas pierādījumus, katra veiktā darba uzdevuma ietvaros. |
| Pārbaudītā atsevišķa revīzijas uzdevuma ietvaros tika konstatēts, ka revidents nav piedalījies visu krājumu kontu, kuru īpatsvars bilancē pārsniedz noteikto būtiskuma līmeni, inventarizācijā. | 501. Starptautiskā revīzijas standarta “Revīzijas pierādījumi — īpaši apsvērumi par atsevišķiem posteņiem” 4.punkts.  Revīzijas pakalpojumu likuma 28.panta pirmā daļa. | Sniedzot revīzijas pakalpojumu, piedalīties visu krājuma kontu inventarizācijā, kuru īpatsvars bilancē pārsniedz noteikto būtiskuma līmeni. |

Apkopojums sagatavots un apstiprināts 2024. gada 14. maijā.

1. *Revīzijas pakalpojumu kvalitātes kontroles prasību ievērošanas pārbaužu (inspekciju) rezultātu apkopojums sagatavots saskaņā ar 2017. gada 7. marta Ministru kabineta noteikumu Nr. 136 “Noteikumi par revīzijas pakalpojumu kvalitātes kontroles prasību ievērošanas pārbaudi un pilnvaroto pārstāvju kvalifikācijas prasībām” 27. punktā un Eiropas Parlamenta un Padomes regulas (ES) Nr. 537/2014 (2014. gada 16. aprīlis) par īpašām prasībām attiecībā uz obligātajām revīzijām sabiedriskas nozīmes struktūrās un ar ko atceļ Komisijas Lēmumu 2005/909/EK 28.panta “d” apakšpunktā noteiktajām prasībām.* [↑](#footnote-ref-1)
2. *Apkopojuma publiskojamajā daļā netiek norādīts pārbaudāmās zvērinātu revidentu komercsabiedrības pilns nosaukums, jo saskaņā ar Revīzijas pakalpojumu likuma 37. panta piekto daļu Finanšu ministrijas pilnvarotajām personām savā darbībā ir jāievēro konfidencialitātes prasības, kā arī, īstenojot Finanšu ministrijas kā kompetentās iestādes funkcijas, ir jāievēro ES Regulas Nr. 537/2014 21. pantā noteiktie neatkarības nosacījumi un šīs regulas 22. pantā minētās dienesta noslēpuma ievērošanas prasības. Līdz ar to apkopojuma nepubliskojamajā daļā attiecīgajā kolonnā norādītais konkrētais pārbaudāmās zvērinātu revidentu komercsabiedrības pilns nosaukums netiek atspoguļots un ir pieejams tikai Finanšu ministrijas rīcībā.*

   *Savukārt, SNS revīzijas komiteja, lai izpildītu Finanšu instrumentu tirgus likuma 55.3 panta pirmās daļas 3. punktā tai noteikto uzdevumu, var sazināties ar Finanšu ministriju kā kompetento iestādi, lai saņemtu šajā punktā minēto informāciju par sava SNS iecelto zvērināto revidentu un zvērinātu revidentu komercsabiedrību.* [↑](#footnote-ref-2)
3. *Kategoriju skaidrojumi ir noteikti Ministru kabineta 2017. gada 7. marta noteikumu Nr. 136 “Noteikumi par revīzijas pakalpojumu kvalitātes kontroles prasību ievērošanas pārbaudi un pilnvaroto pārstāvju kvalifikācijas prasībām” 7. punktā.* [↑](#footnote-ref-3)
4. *SNS - sabiedriskas nozīmes struktūra (termina definējums ietverts Revīzijas pakalpojumu likuma 1. panta pirmās daļas 17. punktā).* [↑](#footnote-ref-4)